ARRONDO ALDASORO (EH Bildu, 2013-01-24):
Interbentzio hauetan entzun dugu behin eta berriro gertatzen ari dena pentsioekin eta pentsionistekin ez dela justua, ez dela bidezkoa, pentsionistak eros ahalmena galtzen ari direla.
Eta lehen esan dudan bezala, errekurtsoa sartzea Madrilen, sartzea rekurtso bat bide bat da, nola ez, baina hor amaitutzat ematea bidea eta Eusko Jaurlaritzak egin beharreko bidea hor amaitutzat ematea ez da zilegi guretzat.
Iruditzen zaigu beste gauza batzuk egin behar direla eta egin daitezkeela eta hori da eskatzen duguna. Eta ez dugu eskatzen Prieto jaunak esan duen bezala, bi aldiz sartzea dirua bote berdinean. Eztabaida luzea izan daiteke planteatzen duzuna baina leku baten ipintzen dena kendu beharko da segur aski beste leku batetik.
Baina gu planteatzen ari garena oso sinplea da. Hemen erabakitzen dena eragin bat izan behar duela pentsionistengan, eta beraz, beraiek ez dutela errorik eta ez dutela zergatik ordaindu behar alderdi politikoek erabakitzen dituzten gauzak azken batean beraien interesen kontra. Eta hori da gure proposamenarekin ahalbideratu nahi genuena: Pentsionistek ez suertatzea kaltetuta hartzen ari diren erabaki hauekin.
Decir también que en contra de lo que se ha planteado, nosotros no compartimos cómo se hacen los cálculos del déficit, de lo que se cotiza y de lo que se recoge, que también posiblemente será y habrá ocasión de hablar en otro debate.
Pentsioak finantzatzeko bide ezberdinak daude gainera, horretaz ere hitz egin dezakegu. Eta hori ere erabaki politiko bat da, zeren eta pentsioak jasotzeko eskubidea bermatuta egon behar baldin bada eta horretan ados baldin bagaude, finantzatzerako ere hitz egin dezakegu agian ez dela bakarrik nahikoa izango Gizarte Segurantzako poltsa.
Aurrekontuak, diru publikoa ere horretarako dago. Dirua, egon badago. Problema da erabaki behar dugula ere zertan banatu eta erabili behar dugun.
Proposatzen duzuen adostasuneko testuan edo transakzionatutako testuan, hori ere lehen pixka bat saiatu naiz aipatzen eta bide batez aprobetxatzen dut eskatzeko banan(banan bozkatzea, puntuz(puntu bozkatua izatea proposatzen duzuen testua, azken batean badaudelako puntu batzuk, nahiz eta ez izan inolako eraginik praktikan eta hori horrela baloratzen dugu, ez gaude horien kontra. Guk ere kritikatzen dugu eta ez gatoz bat Madrilgo gobernuak, Alderdi Popularrak hartutako neurriekin, bai osagarriaren inguruan, bai igoeraren inguruan. Eta maila horretan, bat gatoz horrekin.
Bueno, grazi puntu bat egiten digu planteatzen duzuena. 3. puntua uste dut dela,...
...bat gatoz horrekin, ez? Bueno, grazi puntu bat egiten digu planteatzen duzuena hirugarren puntua uste dut dela, errekurtso konstituzional, inkonstituzionaltasun errekurtsoa jakinda hemen zaudeten alderdiak eta sartu zenutenak errekurtso hori Amaiur taldeak Kongresuan baztertuta utzi zenutela errekurtso honetan, nahiz eta gero hitz egin behin eta berriro adostasunaren inguruan, eta abar, eta abar, eta abar luzea.
Hitzak, batzutan dena agoantatzen du, baina ekintzak gutxiago agoantatzen dute, ez? Eta Toledoko Paktuaz lehen hitz egin dut ere, nik ez dut uste hortik etorri den guztia herri honetarako ona izan denik eta esan behar da, hemengo gehiengo sindikala eta sozial zabalak behin eta berriro kritikatu dituela Toledoko Paktutik etorri diren hainbat ondorio eta ondorio.
Beraz ez da gehiegi, esan beharko genuke ez dela gure gustukoa. Ez naiz sartuko hitz egiten Autonomia Estatutuaz eta gizarte segurantzen konpetentziaz, Gizarte Segurantza aspaldian egon beharko litzateke herri honetan, eta lehen aldarrikatu den bezala guk hemen lan egiten dugu, hemen erabaki nahi dugu gure gizarte segurantza propioa, publikoa eta duina defendatuko dugu.
Hori batzuk pentsatzen baldin baduzue edo jarraitzen baldin baduzue pentsatzen Gernikako Estatuaren bidez lortuko dela, ba, aurrera. Beste batzuk uste dugu beste pausuak emateko burujabetasunaren alde beste neurri batzuk eta pausuak emateko garaia ere iritsi dela.
Eskerrik asko.